Den fikk noe bedre mottakelse i Norge enn utlandet. Blant annet så gav VGs anmelder den terningkast fire og skrev følgende: «Spice World er renhekla stjernedyrkelse av Posh, Sporty, Scary, Ginger Baby - alle med Spice til etternavn. Det er proft, energisk og underholdende!». Dagbladets anmelder gav den terningkast tre og skrev blant annet at: «Ablegøyene er strengt tatt ingenting seere over 14 ler seg i hjel av. Men selvironien legger et forsonende skjær over prosjektet. Spice Girls er ikke selvhøytidelige. I alle fall ikke på film».